Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) , Općinsko vijeće Općine Vladislavci na svojoj 13. sjednici održanoj dana 28. ožujka 2022. godine, donosi

**ZAKLJUČAK**

**o usvajanju** **Izvješća o izvršenju**

**Plana provedbe Programa poticanja uređenja naselja**

**i demografske obnove na području Općine Vladislavci za 2021. godinu**

**I.**

 Usvaja se Izvješće o izvršenju Plana provedbe Programa poticanja uređenja naselja

i demografske obnove na području Općine Vladislavci za 2021. godinu, Klasa: 363-01/20-15/02, Ur.broj: 2158-41-02-22-11 od 14. ožujka 2022. godine.

**II.**

Izvješće o izvršenju Plana provedbe Programa poticanja uređenja naselja i demografske obnove na području Općine Vladislavci za 2021. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 363-01/20-15/02

UR.BROJ: 2158-41-01-22-12

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20, i 2/21) Općinski načelnik Općine Vladislavci dana 14. ožujka 2022. godini, podnosi

**IZVJEŠĆE**

**o izvršenju Plana provedbe Programa poticanja uređenja naselja**

**i demografske obnove na području Općine Vladislavci za 2021. godinu**

**I.**

Općinsko vijeće Općine Vladislavci donijelo je Plan provedbe Programa poticanja uređenja naselja i demografske obnove na području Općine Vladislavci za 2021. godinu („Službeni glasnik“ Općine Vladislavci br. 12/20, 3/21, 9/21, 13/21 i 17/21) .

Planom provedbe Programa poticanja uređenja naselja demografske obnove na području Općine Vladislavci za 2021. godinu planirana su sredstva za uređenje naselja i demografske obnove po mjerama propisanim Programom poticanja uređenja naselja i demografske obnove na području Općine Vladislavci za razdoblje 2017. – 2022. godina („Službeni glasnik“ Općine Vladislavci br. 6/17, 2/18 , 4/18 ,11/18 4/19, 7/19, 4/20, 8/20, 10/20, 2/21 i 2/22) u nastavku dajem pregled izvršenja i to:

|  |  |  |  |
| --- | --- | --- | --- |
| **R.BR.** | **OPIS MJERE** | **PLANIRANI IZNOS u kn** | **OSTVARENI** **IZNOS u kn** |
| **A.** | **POTICANJE UREĐENJA NASELJA** |  |  |
|  | Energetska učinkovitost i energetska obnova obiteljskih kuća-Mjera 1. | 20.000,00 | 17.125,88 |
|  | Uklanjanje starih objekata – Mjera 2. | 0,00 | 0,00 |
|  | Izgradnja novih stambenih objekata i kupovina stambenih objekata na području Općine Vladislavci – Mjera 3. | 135.000,00 | 135.000,00 |
|  | Dodjela novčane nagrade za najuređeniju okućnicu – Mjera 4. | 4.000,00 | 4.000,00 |
|  | Uređenje pročelja – Mjera 5. | 1.000,00 | 0,00 |
|  | Sufinanciranje priključenja na vodoopskrbnu mrežu – Mjera 6.  | 35.000,00 | 27.000,00 |
|  | **UKUPNO A.** | **200.000,00** | **183.125,88** |
| **B.** | **POTICANJE DEMOGRAFSKE OBNOVE** |  |  |
|  | Pomoć novorođenom djetetu – Mjera 7. | 90.000,00 | 86.000,00 |
|  | Stipendiranje studenata – Mjera 8. | 52.000,00 | 34.500,00 |
|  | Nagrađivanje najboljih učenika osnovnih škola – Mjera 9. | 10.000,00 | 10.000,00 |
|  | Prijevoz učenika srednjih škola i studenata – Mjera 10. | 30.000,00 | 25.084,00 |
|  | Sufinanciranje školske prehrane – Mjera 12. | 32.500,00 | 20.066,00 |
|  | Sufinanciranje programa predškolskog odgoja - Mjera 13.  | 455.000,00 | 435.696,25 |
|  | Sufinanciranje rada zdravstvenih ustanova – Mjera 14. | 18.000,00 | 13.626,40 |
|  | Nabavka školskog pribora za učenika prvog razreda osnovne škole – Mjera 15. | 7.400,00 | 5.485,79 |
|  | Nabavka školskog pribora za polaznike „predškole“ u dječjem vrtiću u Vladislavcima – Mjera 16. | 2.300,00 | 1.459,48 |
|  | Nabavka poklon paketa za blagdane – Mjera 17. | 21.100,00 | 21.080,48 |
| **R.BR.** | **OPIS MJERE** | **PLANIRANI IZNOS u kn** | **OSTVARENI** **IZNOS u kn** |
|  | Financiranje nabavke radnih bilježnica za učenika osnovne škole – Mjera 18. | 62.000,00 | 61.945,59 |
|  | Sufinanciranje javnog linijskog prijevoza - Mjera 19 | 0,00 | 0,00 |
|  | Stipendiranje učenika – Mjera 20. | 40.000,00 | 40.000,00 |
|  | Sufinanciranje troškova polaganja vozačkog ispita srednjoškolcima i studentima s područja Općine Vladislavci – Mjera 21 | 50.000,00 | 39.588,83 |
|  | **UKUPNO B.** | **870.300,00** | **794.532,82** |
|  | **SVEUKUPNO**  | **1.070.300,00** | **977.658,70** |

**II.**

Za mjere iz Programa poticanja uređenja naselja i demografske obnove na području Općine Vladislavci za 2020. godinu („(„Službeni glasnik“ Općine Vladislavci br. 6/17, 2/18 , 4/18 ,11/18 4/19, 7/19, 4/20, 5/20-pročišćeni tekst, 8/20, 10/20, 11/20 – pročišćeni tekst, 2/21, 6/21 – pročišćeni tekst i 2/22) općinski načelnik raspisao je javni poziv za podnošenje zahtjeva i to:

* Mjera 1. - Energetska učinkovitost i energetska obnova obiteljskih kuća -
* Mjera 2. – Uklanjanje starih objekata
* Mjera 3 - Izgradnja novih stambenih objekata i kupovina stambenih objekata na području Općine Vladislavci
* Mjera 4 - dodjela novčane nagrade za najuređeniju okućnicu i za najoriginalnije adventsko uređenje obiteljske kuće, okućnice i ostalih stambenih jedinica na području Općine Vladislavci
* Mjera 6. - Sufinanciranje priključenja na vodoopskrbnu mrežu
* Mjera 21. - sufinanciranje troškova polaganja vozačkog ispita srednjoškolcima i studentima s područja Općine Vladislavci

U nastavku dajem prikaz po mjerama:

1. **Mjera 1. - Energetska učinkovitost i energetska obnova obiteljskih kuća** - Pravo na potporu ostvaruju osobe koje na objektu u svom vlasništvu u kojem i stanuju provode mjere energetske učinkovitosti sufinanciranom od strane Fonda za zaštitu okoliša i energetsku učinkovitost Sufinanciranje Općine iznosi 5% priznatih troškova od strane Fonda, a maksimalno 5.000,00 kuna po korisniku .

U 2021. godini podnesena su 3 zahtjeva za sufinanciranje.

Ukupno je u 2021. godini za provedbu Mjere 1 odobreno i isplaćeno 3 potpora u iznosu od **17.125,88 kuna**.

1. **Mjera 2. - Uklanjanje starih objekata** – u 2021. godini nije podnesen ni jedan zahtjev.
2. **Mjera 3 - Izgradnja novih stambenih objekata i kupovina stambenih objekata na području Općine Vladislavci** – Pravo na potporu ostvaruju osobe koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja. Ukupno je u 2021. godini podneseno 9 zahtjeva i odobreno je 9 potpora u pojedinačnom iznosu od 15.000,00 kuna, **odnosno ukupnom iznosu od 135.000,00 kun**a. Odobrena je 9 potpora za kupnju stambenih objekata i to: 7 stambenih objekata u Vladislavcima, 1 stambeni objekt u Dopsinu i 1 stambeni objekt u Hrastinu.
3. **Mjera 4. - Dodjela novčane nagrade za najuređeniju okućnicu** – za ovu mjeru javni poziv raspisan je u svibnju 2021. godine i to za dodjelu nagrada za najuređeniju okućnicu na području Općine Vladislavci u 2021. godini u akciji "Zeleni cvijet - za ljepšu Općinu Vladislavci" po kojem javnom pozivu su dodijeljene 3. nagrade, 1.500,00 kn za 1. mjesto, 1.000,00 kn za 2.mjesto, i 500,00 kn za 3.mjesto. Odabir je izvršilo Povjerenstvo koje je imenovao općinski načelnik.

U prosincu 2021. godine raspisan je javni poziv za dodjelu nagrade za najoriginalnije adventsko uređenje obiteljske kuće, okućnice i ostalih stambenih jedinica na području Općine Vladislavci, dodijeljena je nagrada u iznosu od 1.000,00 kuna, koja je isplaćena u siječnju 2022. Izbor je izvršilo Povjerenstvo između tri kandidata koji su dobili najviše glasova na društvenoj mreži Facebook.

1. **Mjera 5. - Uređenje pročelja** – nije bilo zahtjeva u 2021. godini.
2. **Mjera - Sufinanciranje priključenja na vodoopskrbnu mrežu** – Pravo na potporu ostvaruju osobe koje priključuju stambeni objekt na području Općine Vladislavci na vodovodnu mrežu sukladno važećim propisima vodnoga gospodarstva i općim aktima Općine Vladislavci o priključenju na sustav javnog vodovoda. Ukupno je u 2021. godini izvedeno 27 novih priključaka koji su sufinancirani u pojedinačnom iznosu od 1.000,00 kuna, odnosno ukupnom iznosu od 27.000,00 kuna. Izvedeno je 12 priključaka u Vladislavcima, 5 u Dopsinu i 10 priključaka u Hrastinu.

Za mjere iz Plana provedbe Programa poticanja uređenja naselja i demografske obnove na području Općine Vladislavci za 2021. godinu („Službeni glasnik“ Općine Vladislavci br. 12/20, 3/21, 9/21, 13/21 i 17/21) koje se odnose na mjere demografske obnove i to:

* Mjera 7. - Pomoć novorođenom djetetu
* Mjera 8. - Stipendiranje studenata
* Mjera 9 - Nagrađivanje najboljih učenika osnovnih škola
* Mjera 10. - Prijevoz učenika srednjih škola i studenata
* Mjera 11. - Sufinanciranje školskih udžbenika
* Mjera 12 – Sufinanciranje školske prehrane
* Mjera 13- sufinanciranje program predškolskog odgoja
* Mjera 14 – Sufinanciranje rada zdravstvenih ustanova
* Mjera 15 – Nabavka školskog pribora za učenike prvog razreda osnovne škole
* Mjera 16- Nabavka školskog pribora za polaznike „predškole“ u dječjem vrtiću u

 Vladislavcima

* Mjera 17 – Nabavka poklon paketa za blagdane-
* Mjera 18.- financiranje nabavke radnih bilježnica za učenike osnovne škole
* Mjera 19 – sufinanciranje javnog linijskog prijevoza
* Mjera 20 – stipendiranje učenika
* Mjera 21 - Sufinanciranje troškova polaganja vozačkog ispita srednjoškolcima i studentima s područja Općine Vladislavci

U 2021. godini poduzete su slijedeće mjere i aktivnosti:

1. **Mjera 7. – Pomoć novorođenom djetetu** – Pomoć se odobrava temeljem odredbi Odluke o ostvarivanju prava na novčanu pomoć roditeljima za novorođeno dijete s područja Općine Vladislavci („Službeni glasnik“ Općine Vladislavci 1/21). Pomoć iznosi 4.000,00 kuna po djetetu.

Pravo na novčanu pomoć za novorođeno dijete imaju roditelji odnosno samohrana majka ili samohrani otac koji su državljani Republike Hrvatske sa stalnim prebivalištem na području Općine Vladislavci za novorođeno dijete koje ima prijavljeno prebivalište na području Općine Vladislavci, odnosno ukoliko jedan roditelj ima mjesto prebivališta u drugoj jedinici lokalne samouprave, roditelji novorođenog djeteta mogu od Općine Vladislavci ostvariti pravo na novčanu pomoć uz predočenje dokaza da isto pravo taj roditelj nije ostvario u mjestu stalnog prebivališta, zahtjev za dodjelu jednokratne novčane pomoći može se podnijeti u roku od 6 mjeseci od rođenja djeteta, odnosno u roku od 6 mjeseci od pravomoćnosti rješenja o posvojenju.

Ukupno je isplaćeno 24 potpora u ukupnom iznosu **od 86.000,00 kuna**, u odnosu na 2020. godinu kada je isplaćeno 10 potpora, bilježi se značajno povećanje broja novorođene djece u 2021. godini.

* **Mjera 8. - Stipendiranje studenata** - Stipendija se dodjeljuje temeljem odredbi Odluke o dodjeli studentskih stipendija na području Općine Vladislavci („Službeni glasnik“ Općine Vladislavci br. 10/20 i 1/21). Pravo na stipendiju ostvaruju studenti koji su državljani Republike Hrvatske, koji su redovito upisani na visoko učilište ili u veleučilište u Republici Hrvatskoj, koji su redovito upisani na visoko učilište ili veleučilište u stranoj državi, koji nisu korisnici neke druge stipendije, koji imaju prebivalište na području Općine Vladislavci najmanje 1 godinu, koji nemaju status apsolventa.

Za akademsku 2020/2021 godinu općinski načelnik raspisao je javni poziv u veljači 2021. godine. Na javni poziv prijavilo se 6 studenata, te je za akademsku 2020/2021 godinu dodijeljeno 6 stipendija u iznosu od 500,00 kuna mjesečno.

Za akademsku 2021/2022 godinu općinski načelnik raspisao je javni poziv u listopadu 2021. godine. Na javni poziv prijavilo se 7 studenata, te je za akademsku 2021/2022 godinu dodijeljeno 7 stipendija u iznosu od 500,00 kuna mjesečno, nakon potpisa ugovora 2 studenta odustala su od korištenja stipendije.

 Ukupno je za mjeru 8. - stipendiranje studenata u 2021. godini isplaćeno 34.500,00 kuna.

1. **Mjera 9. Nagrađivanje najboljih učenika osnovnih škola** – na prijedlog Osnovne škole Mate Lovraka Vladislavci Općinski načelnik je odobrio u lipnju 2021. godine nagrađivanje 5 učenika OŠ Mate Lovraka Vladislavci, novčanom nagradom od 2.000,00 kuna po učeniku. Nagrade su isplaćene na račune roditelja. Ukupno je za mjeru u 2021. godini utrošen iznos od **10.000,00 kuna**
2. **Mjera 10. Prijevoz učenika srednjih škola i studenata** - Sufinanciranje prijevoza ostvaruju učenici srednjih škola i studenti s područja Općine Vladislavci. Učenici ostvaruju pravno na financiranje troškova gradskog prijevoza u gradu Osijeku u visini od 100 % troška mjesečne karte, a studenti ostvaruju pravo 50 % cijene studentske mjesečne karte, za prijevoz iz mjesta prebivališta do mjesta školovanja, te 100 % troška mjesečne karte za gradski prijevoz u gradu Osijeku, te je za ovu mjeru ukupno u 2021. godini utrošen iznos od **25.084,00 kn**.
3. **Mjera 11. - Sufinanciranje školskih udžbenika**  - ova mjera se nije provodila u 2021. godini, budući da se školski udžbenici za učenike osnovnih škola financiraju iz Držanog proračuna.

 **Mjera 12. Sufinanciranje školske prehrane** - Pravo na sufinanciranje troškova prehrane ostvaruju učenici Osnovne škole Mate Lovraka Vladislavci, sva djece predškolske dobi polaznici dječjeg vrtića Vladislavci i učenici s područja Općine Vladislavci koji su polaznici Prosvjetno-kulturnog centra Mađara u RH i polaznik škole Franje Krežme u Osijeku.

U 2021. godini Općina Vladislavci je sa Osječko-baranjskom županijom financirala troškove prehrane za učenike 1.-8 razreda osnovne škole (omjer sufinanciranja: Osječko-baranjska županija 80 %, općina 20 %), a općina je samostalno financirala trošak prehrane za djecu predškolske dobi polaznike dječjeg vrtića – predškole u Vladislavcima. Ukupno je za ovu mjeru u 2021. godini utrošen iznos od **20.066,00 kuna**.

1. **Mjera 13. sufinanciranje program predškolskog odgoja** –

Pravo na sufinanciranje troškova programa predškolskog odgoja u dječjem vrtiću u Vladislavcima u kojem se provodi „program obvezne predškole“ i pravo na sufinanciranje troškova predškolskog odgoja u predškolskim ustanovama izvan područja Općine Vladislavci ostvaruju roditelji odnosno skrbnici (korisnici usluga jaslica i dječjih vrtića), hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava. Program predškole financirao se u visini od 100 % mjesečnog troška. Program provodi Dječji vrtić Osijek temeljem zaključenog ugovora sa općinom.

Program predškolskog odgoja u dječjim vrtićima i jaslicama/ skrbi o djeci putem djelatnosti dadilja financira se u visini od 100 % od ukupnog mjesečnog troška jaslica/dječjeg vrtića /skrbi o djeci putem djelatnosti dadilja/ mjesečno. Potpora se dodjeljuje prema odredbama Odluke o sufinanciranju troškova boravka djece s područja Općine Vladislavci u jaslicama i dječjim vrtićima („Službeni glasnik“ Općine Vladislavci br. 4/19).

U 2021. godini za program predškolskog odgoja u dječjim vrtićima/jaslicama Jedinstveni upravni odjel izdao je 30 Rješenja o pravu na sufinanciranje troškova boravka djece s područja Općine Vladislavci u jaslicama/dječjim vrtićima/djelatnosti dadilja izvan područja Općine Vladislavci, što je u odnosu na 2020. godinu povećanje za 11 djece. Za provedbu programa predškolskog odgoja zaključeni su ugovori sa Dječjim vrtićem Mali princ, Dječjim vrtićem Snjeguljica, Dječjim vrtićem Ogledalce Ernestinovo, Obrtom za čuvanje djece Iskrica, Osijek, obrtom za čuvanje djece Sunce Čepin i Prosvjetno-kulturnim centrom Mađara u Republici Hrvatskoj Osijek. Ukupno je za Mjeru 13. u 2021. godini utrošen iznos od **435.696,25 kuna**.

1. **Mjera 14. Sufinanciranje rada zdravstvenih ustanova**- Pravo na sufinanciranje troškova rada zdravstvenih ustanova, a u cilju bolje dostupnosti zdravstvenih usluga mještanima Općine Vladislavci, ostvaruje Dom zdravlja Osijek za ambulantu obiteljske medicine, ordinaciju stomatološke medicine u Vladislavcima i Ljekarne Srce Osijek za ljekarnu u Vladislavcima. Potpora za sufinanciranje rada zdravstvenih ustanova obuhvaća režijske troškove zgrade u kojoj se obavlja zdravstvena djelatnost u Vladislavcima (grijanje, voda, električna energija i dr.) u 100 % iznosu mjesečnog troška. Potpora se isplaćuje temeljem zaključenog ugovora, ukupno je u 2021. godini za Mjeru 14 utrošen iznos od **13.626,40 kuna**.
2. **Mjera 15. Nabavka školskog pribora za učenike prvog razreda osnovne škole** - Pravo na školski pribor (bilježnice, olovke, pernice i sl.) ostvaruju učenici prvog razreda Osnovne škole Mate Lovraka Vladislavci. Potpora za nabavku školskog pribora za učenike prvog razreda osnovne škole obuhvaća nabavku osnovnog školskog pribora kao što su bilježnice, olovke, pernice i ostali školski pribor. Ukupno je u 2021. godini za Mjeru 15. utrošen iznos od **5.485,79 kuna**.
3. **Mjera 16. - Nabavka školskog pribora za polaznike „predškole**“ u dječjem vrtiću u

Vladislavcima - Pravo na školski pribor (bilježnice, olovke, pernice i sl.) ostvaruju polaznici obveznog programa predškole u Dječjem vrtiću u Vladislavcima. Potpora za nabavku školskog pribora za polaznike obveznog programa predškole obuhvaća nabavku osnovnog školskog pribora kao što su bilježnice, olovke, pernice i ostali potrebni pribor. Ukupno je u 2021. godini za Mjeru 16. utrošen iznos od **1.459,48 kuna**.

1. **Mjera 17. Nabavka poklon paketa za blagdane** –Pravo na poklon pakete ostvaruju sva djeca s područja Općine Vladislavci, u dobi do 15 godina.

Poklon paketi darovani su djeci povodom blagdana Sv. Nikole, za provedbu mjere u 2021. godini raspisan javni poziv. S obzirom na situaciju uzrokovanu Covid 19 virusom, u 2021. godini nije organizirana tradicionalna kazališna predstava, već su paketi podijeljeni na kućnim adresama djece prijavljene na javni poziv.

 Ukupno je u 2021. godini za Mjeru 17. utrošen iznos od **21.080,48 kuna**

1. **Mjera 18.- financiranje nabavke radnih bilježnica za učenike osnovne škole –**Pravo na radne bilježnice ostvaruju polaznici osnovne škole Mate Lovraka u Vladislavcima i polaznici osnovne škole u Prosvjetno-kulturnom centru Mađara u Republici Hrvatskoj sa sjedištem u Osijeku s prebivalištem na području Općine Vladislavci, Općina Vladislavci isplaćuje tekuću donaciji Osnovnoj školi Mate Lovraka Vladislavci i Prosvjetno-kulturnom centru Mađara u Republici Hrvatskoj sa sjedištem u Osijeku. Za provedbu mjere raspisan je javni poziv.

Ukupno je za provedbu ove mjere u 2021. godini utrošen iznos od **61.945,59 kuna**.

1. **Mjera 19 – sufinanciranje javnog linijskog prijevoza**- mjera se nije provodila u 2021. godini.
2. **Mjera 20 –stipendiranje učenika s područja Općine Vladislavci -** Stipendija se dodjeljuje temeljem odredbi Odluke o dodjeli učeničkih stipendija na području Općine Vladislavci („Službeni glasnik“ Općine Vladislavci br. 10/20). Pravo na učeničku stipendiju mogu ostvariti redovni učenici koji su državljani Republike Hrvatske, koji pohađaju srednju školu u Republici Hrvatskoj, koji tijekom školovanja nisu ponavljali godinu, koji u protekloj godini obrazovanja imaju najmanji ostvareni prosjek ocjena od 4,00, koji nisu korisnici neke druge stipendije, koji imaju prebivalište na području Općine Vladislavci najmanje 1 godinu i koji su završili 1. (prvi) razred srednje škole.

Za školsku 2020/2021 godinu općinski načelnik raspisao je javni poziv u veljači 2021. godine. Na javni poziv prijavilo se 13 učenika, te je za akademsku 2020/2021 godinu dodijeljeno 13 stipendija u iznosu od 200,00 kuna mjesečno.

Za školsku 2021/2022 godinu općinski načelnik raspisao je javni poziv u rujnu 2021. godine. Na javni poziv prijavilo se 10 učenika, te je za školsku 2021/2022 godinu dodijeljeno 10 stipendija u iznosu od 200,00 kuna mjesečno.

Ukupno je za mjeru 20 – stipendiranje učenika u 2021. godini utrošen iznos od **40.000,00 kuna.**

1. **Mjera 21 –sufinanciranje troškova polaganja vozačkog ispita srednjoškolcima i studentima s područja Općine Vladislavci –** Pravo na sufinanciranje troškova polaganja vozačkog ispita srednjoškolcima i studentima s područja Općine Vladislavci ostvaruju redovni učenici 3. i 4. razreda srednje škole i redovni studenti s prebivalištem na području Općine Vladislavci, te osobe koje su u prethodnoj školskoj godini završile srednju školu, nisu nastavile akademsko obrazovanje, a na dan podnošenja zahtjeva imaju status nezaposlene osobe. Pomoć se dodjeljuje ovisno o postignutom općem uspjehu u prethodnoj školskoj/ akademskoj godini u iznosu od 20% (za opći uspjeh 2,00) do 50% ( za opći uspjeh 5,00). Sufinanciranje se provodi na način da se sredstva isplaćuju direktno autoškoli koju podnositelj zahtjeva pohađa, temeljem zaključenog ugovora s učenikom/studentom.

U 2021. godini na javni poziv prijavilo se ukupno 18 učenika/studenata, zaključeno je 18 ugovora, te je za mjeru 21. u 2021. godini isplaćen iznos od **39.588,83 kune**.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 363-01/20-15/02

UR.BROJ: 2158-41-01-22-11

Vladislavci, 14. ožujka 2022.

**Općinski načelnik**

Marjan Tomas, v.r.